Luk alle vinduer og døre - og flyt dine dyrebare ejendele væk fra kælderen. Gode råd er dyre, når vandet flyder i gaderne efter et skybrud. Derfor er DMI nu ude og advare danskerne mod det tordenvejr og efterfølgende skybrud, der formentlig rammer ved 15-tiden lørdag. Advarslen gælder for Nordjylland, Østjylland, Midt- og Vestjylland, Vest- og Sydsjælland, Lolland-Falster, Fyn, København og Nordsjælland. Der kan lokalt falde mellem 15 og 25 mm regn på 30 minutter, vurderer DMI. Her advarer man om, at især lavtliggende områder som kældre, vejbaner, viadukter og områder nær søer, åer og vandløb kan blive oversvømmet. VEJR: Se vejrudsigten for de kommende dage:

Opsummering:
Nordjylland risikerer at blive ramt af et skybrud lørdag eftermiddag. Få eksperternes bedste råd til at sikre dine ejendele mod at få vandskader.